Borgfirðingar vilja meiri jöfnuð í fjarskiptaþjónustu Á aðalfundi Framfarafélags Borgfirðinga sem haldinn var sl. laugardag var samþykkt að skora á Ögmund Jónasson innanríkisráðherra að gangast fyrir átaki í að koma á raunverulegum jöfnuði í fjarskiptaþjónustu við notendur . " Í Reykholtsdal og víðar í uppsveitum Borgarfjarðar er boðið upp á lakari þjónustu á fjarskiptasviði en á flestum stöðum á landinu . Verður að ætlast til þess að stjórnvöld fylgi þeirri stefnu trúlega að tryggja sem mest jafnræði þegnanna á þessu sviði , enda er það í samræmi við margyfirlýsta stefnu stjórnvalda , " segir í ályktun fundarins .